Toyota Cressida

Toyota Cressida oli keskikokoinen luksusluokan henkilöauto, joka tuli myyntiin Japanissa vuonna 1973. Yhdysvalloissa markkinoille Cressida tuli vasta vuonna 1977. Muualla hieman muunneltuja versioita Cressidasta myytiin nimillä Toyota Mark II, Toyota Chaser ja Toyota Cresta. Sitä uudistettiin neljän vuoden välein melko radikaalisti.

 Cressida (1973–1977) 

Ensimmäisen sukupolven Cressida oli saatavilla vain Japanin markkinoilla, Toyotan malliston huippumallina.

 Cressida MX32 
pienoiskuva|Toyota Cressida MX32
Toisen sukupolven Cressida oli ensimmäinen, jota myytiin myös Japanin ulkopuolella. Siitä oli saatavilla sedan-, coupé- ja farmariversiot. 

Yhdysvalloissa Cressidaa kutsuttiin nimellä "neliovinen Supra", koska Cressidassa ja Suprassa oli molemmissa sama M-sarjan rivi-6-moottori ja takaveto. Molemmat olivat myös Toyotan malliston huippumalleja.

Suomessa maahantuoja Korpivaara mainosti uutuusmallia ”loisteliaana matka-autona”, joka oli saatavissa sekä sedanina että farmarina, sedan käsivaihteisen rinnalla myös kolmiportaisena automaattina. Erikoisuutena oli taloudelliseen ajotapaan opastava alipainemittari.

Cressidaa oli eri puolilla maailmaa saatavana hyvin erilaisilla moottorivaihtoehdoilla. Näitä olivat ainakin G-sarjan rivi-6, M-sarjan rivi-6, R-sarjan rivi-4 ja L-sarjan dieselmoottorit.

Toyota Cressida tavoitteli voimakkaine kylkiprofiileineen ilmeisesti suositun Buick Regal/Centuryn muotoja, mutta vastaanotto Buickin vaikutuspiirin ulkopuolella jäi hieman viileäksi.

 Cressida MX63 (1980-1984) 
pienoiskuva|Toyota Cressida MX63
Kolmannen sukupolven Cressidaa oli saatavina vain sedan- ja farmariversioina. Ulkoasultaan tämä malli on hyvin kulmikas ja muistuttaa saman ikäisiä Corolloita ja Camryjä. 

Helsingin Sanomien Matti Jansson kuvaili uutta Cressidaa taksiluokan alarajoille sijoittuvaksi isoksi autoksi, jonka takapenkiltä takapyörien sisälokasuojat vievät leveyttä. Lehden koeajaman dieselversion, jonka 2,2 litran moottori oli sama kuin Toyota Crownissa, arveltiin nousevan Suomessa bensiiniversiota suositummaksi. Suuntavakavuutta ja ajotuntuman tukevuutta pidettiin parempana kuin missään Toyotassa aiemmin, mutta melutaso ei ollut parhaasta päästä. Käytön helppouteen ja ajamisen taloudellisuuteen oli panostettu pikemminkin kuin kuljettajan ajokokemukseen.

Moottorivaihtoehdot:
2.2

 Cressida MX73 
pienoiskuva|Toyota Cressida MX73
Myös neljännen sukupolven Cressidasta oli vain sedan- ja farmariversiot.

 Cressida MX83 
pienoiskuva|Toyota Cressida MX83
Viimeisen sukupolven Cressidasta oli saatavana vain sedan-versio. Siinä oli entisen 2,8-litraisen moottorin sijaan nyt 3,0-litrainen rivikuutonen ja tehot nousivat 155 hevosvoimasta 190:een. 

Viimeisen sukupolven Cressidan seuraajina voitaisiin pitää Lexus LS-sarjan ja Lexus ES -sarjan malleja, joille Cressida toimikin suunnittelun pohjana, näissä Lexuksissa onkin käytetty monia samoja osia kuin MX83 Cressidassa. Toyota-brandilla varustettu seuraaja on kuitenkin Toyota Avalon joka on Cressidasta poiketen etuvetoinen.

 Lähteet 

Cressida
Luokka:E-segmentin autot
Luokka:1970-luvun autot
Luokka:1980-luvun autot
Luokka:1990-luvun autot